CELEX: 32017R1113
Language: bg
Date: 2017-06-22 00:00:00
Title: Регламент за изпълнение (ЕС) 2017/1113 на Комисията от 22 юни 2017 година за подновяване на одобрението на активното вещество бензоена киселина в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП. )

23.6.2017   
            
            
               BG
            
            
               Официален вестник на Европейския съюз
            
            
               L 162/27
            
         РЕГЛАМЕНТ ЗА ИЗПЪЛНЕНИЕ (ЕС) 2017/1113 НА КОМИСИЯТА
   от 22 юни 2017 година
   за подновяване на одобрението на активното вещество бензоена киселина в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 от него,
   като има предвид, че:
   
               (1)
            
            
               С Директива 2004/30/ЕО на Комисията (2) бензоената киселина беше включена като активно вещество в приложение I към Директива 91/414/ЕИО на Съвета (3).
            
         
               (2)
            
            
               Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) № 1107/2009 и са включени в част А от приложението към Регламент за изпълнение (ЕС) № 540/2011 на Комисията (4).
            
         
               (3)
            
            
               Срокът на одобрението на активното вещество бензоена киселина, включено в част А от приложението към Регламент за изпълнение (ЕС) № 540/2011, изтича на 31 януари 2018 г.
            
         
               (4)
            
            
               В съответствие с член 1 от Регламент за изпълнение (ЕС) № 844/2012 на Комисията (5) в предвидения в същия член срок бе подадено заявление за подновяване на одобрението на бензоена киселина.
            
         
               (5)
            
            
               Заявителят представи допълнителните досиета, изисквани съгласно член 6 от Регламент за изпълнение (ЕС) № 844/2012. Според държавата членка докладчик заявлението е пълно.
            
         
               (6)
            
            
               Тя подготви доклад за оценка във връзка с подновяването, като се консултира с държавата членка съдокладчик, и на 4 януари 2016 г. го представи на Европейския орган по безопасност на храните („Органът“) и на Комисията.
            
         
               (7)
            
            
               Органът изпрати доклада за оценка във връзка с подновяването до заявителя и до държавите членки за коментар и препрати на Комисията получените коментари. Освен това Органът направи обществено достъпно допълнителното обобщено досие.
            
         
               (8)
            
            
               На 30 ноември 2016 г. Органът предаде на Комисията заключението си (6) относно това дали може да се очаква бензоената киселина да отговаря на критериите за одобрение, предвидени в член 4 от Регламент (ЕО) № 1107/2009. На 24 януари 2017 г. Комисията представи проекта на доклад във връзка с подновяването на одобрението на бензоена киселина пред Постоянния комитет по растенията, животните, храните и фуражите.
            
         
               (9)
            
            
               На заявителя бе дадена възможност да представи забележките си по доклада във връзка с подновяването.
            
         
               (10)
            
            
               Бе установено, че критериите за одобряване, предвидени в член 4 от Регламент (ЕО) № 1107/2009, са изпълнени по отношение на един или повече представителни видове употреба на най-малко един продукт за растителна защита, съдържащ бензоена киселина.
            
         
               (11)
            
            
               Поради това е целесъобразно одобрението на бензоена киселина да бъде подновено.
            
         
               (12)
            
            
               Оценката на риска във връзка с подновяването на одобрението на бензоена киселина се основава на ограничен брой представителни видове употреба, но това не ограничава видовете употреба, за които могат да бъдат разрешени продуктите за растителна защита, съдържащи бензоена киселина. Поради това е целесъобразно ограничението за употреба само като дезинфектант да отпадне.
            
         
               (13)
            
            
               В съответствие с член 14, параграф 1 от Регламент (ЕО) № 1107/2009 във връзка с член 6 от посочения регламент и предвид съвременните научно-технически познания обаче е необходимо да бъдат включени определени условия.
            
         
               (14)
            
            
               В съответствие с член 20, параграф 3 от Регламент (ЕО) № 1107/2009 във връзка с член 13, параграф 4 от него приложението към Регламент за изпълнение (ЕС) № 540/2011 следва да бъде съответно изменено.
            
         
               (15)
            
            
               С Регламент за изпълнение (ЕС) 2016/2016 на Комисията (7) срокът на одобрението на бензоена киселина бе удължен до 31 януари 2018 г., за да се даде възможност процедурата по подновяване да приключи, преди срокът на одобрението да изтече. Като се има предвид обаче, че решението за подновяване на одобрението се взема, преди да изтече удълженият срок, настоящият регламент следва да се прилага от 1 септември 2017 г.
            
         
               (16)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Подновяване на одобрението на активното вещество
   Одобрението на активното вещество бензоена киселина, посочено в приложение I, се подновява при предвидените в същото приложение условия.
   Член 2
   Изменения на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 3
   Влизане в сила и дата на прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   Той се прилага от 1 септември 2017 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 юни 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 309, 24.11.2009 г., стр. 1.
   
      (2)  Директива 2004/30/ЕО на Комисията от 10 март 2004 г. за изменение на Директива 91/414/ЕИО на Съвета относно включване в нея на бензоена киселина, флазасулфурон и пираклостробин като активни вещества (ОВ L 77, 13.3.2004 г., стр. 50).
   
      (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
   
      (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
   
      (5)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).
   
      (6)  ЕОБХ (Европейски орган за безопасност на храните), 2016 г. Заключение във връзка с партньорската проверка на оценката на риска от употребата на активното вещество бензоена киселина като пестицид. EFSA Journal (Бюлетин на ЕОБХ) 2016;14(12):4657, 14 стр., doi:10.2903/j.efsa.2016.4657. На разположение на http://www.efsa.europa.eu/en/efsajournal/pub/4657
   
      (7)  Регламент за изпълнение (ЕС) 2016/2016 на Комисията от 17 ноември 2016 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества ацетамиприд, бензоена киселина, флазасулфурон, мекопроп-P, мепанипирим, мезосулфурон, пропинеб, пропоксикарбазон, пропизамид, пропиконазол, Pseudomonas chlororaphis, щам: MA 342, пираклостробин, хиноксифен, тиаклоприд, тирам, цирам, зоксамид (ОВ L 312, 18.11.2016 г., стр. 21).
   
      ПРИЛОЖЕНИЕ I
      
                  Популярно наименование, идентификационни номера
               
               
                  Наименование по IUPAC
               
               
                  Чистота (1)
                  
               
               
                  Дата на одобрението
               
               
                  Изтичане срока на одобрението
               
               
                  Специфични разпоредби
               
            
                  Бензоена киселина
                  CAS № 65-85-0
                  CIPAC № 622
               
               
                  Бензоена киселина
               
               
                  ≥ 990 g/kg
               
               
                  1 септември 2017 г.
               
               
                  31 август 2032 г.
               
               
                  За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада във връзка с подновяването на одобрението за бензоена киселина, и по-специално допълнения I и II към него.
                  При тази цялостна оценка държавите членки обръщат особено внимание на безопасността на операторите, като гарантират, че условията на употреба налагат използването на подходящи лични предпазни средства.
                  Когато е целесъобразно, условията за употреба включват мерки за ограничаване на риска.
               
            
         (1)  Допълнителни подробности за идентичността и спецификацията на активното вещество са представени в доклада за преразглеждане.
   
   
      ПРИЛОЖЕНИЕ II
      Приложението към Регламент за изпълнение (ЕС) № 540/2011 се изменя, както следва:
      
                  1)
               
               
                  в част А вписване 79 за бензоена киселина се заличава;
               
            
                  2)
               
               
                  в част Б се добавя следното вписване:
                  
                              Номер
                           
                           
                              Популярно наименование, идентификационни номера
                           
                           
                              Наименование по IUPAC
                           
                           
                              Чистота (1)
                              
                           
                           
                              Дата на одобрението
                           
                           
                              Изтичане срока на одобрението
                           
                           
                              Специфични разпоредби
                           
                        
                              „115
                           
                           
                              Бензоена киселина
                              CAS № 65-85-0
                              CIPAC № 622
                           
                           
                              Бензоена киселина
                           
                           
                              ≥ 990 g/kg
                           
                           
                              1 септември 2017 г.
                           
                           
                              31 август 2032 г.
                           
                           
                              За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада във връзка с подновяването на одобрението за бензоена киселина, и по-специално допълнения I и II към него.
                              При тази цялостна оценка държавите членки обръщат особено внимание на безопасността на операторите, като гарантират, че условията на употреба налагат използването на подходящи лични предпазни средства.
                              Когато е целесъобразно, условията за употреба включват мерки за ограничаване на риска.“
                           
                        
            
         (1)  Допълнителни подробности за идентичността и спецификацията на активното вещество са представени в доклада за преразглеждане.